
Rezumat	Comment by Rolul secțiunii: Rezumatul are de obicei 150–300 de cuvinte și spune pe scurt tema, obiectivul, metoda, rezultatele și concluzia. Multe facultăți îl cer și în limba engleză, cu 3–5 cuvinte-cheie.
Lucrarea evaluează prevalența cariei dentare la dinții permanenți la școlari și relația ei cu igiena orală. Au fost examinați 150 de copii între 6 și 14 ani dintr-o școală gimnazială (date simulate), după criteriile OMS, și s-a calculat indicele DMFT. Copiii au răspuns la un chestionar despre frecvența periajului și gustările dulci. Prevalența cariei a crescut cu vârsta, iar componenta D a reprezentat majoritatea indicelui DMFT, ceea ce arată un număr mare de carii netratate. Indicele DMFT a fost mai mare la copiii care se spală pe dinți mai rar de o dată pe zi decât la cei care se spală de două ori pe zi. Pe baza rezultatelor, autorul propune un program de prevenție în școală, cu periaj supravegheat, sigilarea molarilor de 6 ani și informarea părinților.
Cuvinte-cheie: carie dentară, prevalență, indice DMFT, școlari, prevenție
Abstract
This thesis assesses the prevalence of dental caries in the permanent teeth of schoolchildren and its relationship with oral hygiene. A total of 150 children aged 6 to 14 from one school (simulated data) were examined according to WHO criteria, and the DMFT index was calculated. The children answered a questionnaire on toothbrushing frequency and sugary snacks. Caries prevalence increased with age, and the D component made up most of the DMFT index, showing a large number of untreated lesions. The DMFT index was higher in children who brushed less than once a day than in those who brushed twice a day. Based on these results, the author proposes a school prevention programme with supervised toothbrushing, sealing of the first permanent molars and information for parents.
Keywords: dental caries, prevalence, DMFT index, schoolchildren, prevention
Introducere	Comment by Rolul secțiunii: Introducerea arată de ce tema este importantă pentru sănătatea publică și pentru practica stomatologică și formulează ipoteza și obiectivele. La licență are 2–3 pagini; aici e prescurtată.
Ghid: licenta-disertatie-romania.com/blog/introducere-lucrare-licenta/
Caria dentară este una dintre cele mai frecvente boli cronice la copii. Apare devreme, după erupția dinților permanenți, și, netratată, duce la durere, infecție și pierderea dinților [3]. Studiile epidemiologice în școli arată cât de răspândită este boala și unde trebuie îndreptată prevenția.
Ipoteza de lucru este că un periaj mai rar este asociat cu un indice DMFT mai mare. Obiectivele studiului sunt:
1.	determinarea prevalenței cariei dentare la dinții permanenți, pe grupe de vârstă;
2.	calcularea indicelui DMFT și a structurii lui;
3.	compararea indicelui DMFT în funcție de frecvența periajului;
4.	propunerea unui program de prevenție în școală.	Comment by Sfat: La Medicină Dentară se citează în stil Vancouver: [1] în text și bibliografia numerotată în ordinea primei citări. Pentru studiile epidemiologice, metodologia OMS este referința de bază; citeaz-o din sursa originală.
Capitolul 1. Caria dentară: date din literatură	Comment by Rolul secțiunii: Partea generală prezintă pe scurt etiologia, indicii epidemiologici și prevenția. Păstrează doar ce folosești în partea practică; nu copia capitole întregi din manual.
Ghid: licenta-disertatie-romania.com/blog/structura-lucrare-licenta/
1.1. Etiologie
Caria dentară este o boală a țesuturilor dure dentare produsă de acizii rezultați din metabolizarea glucidelor fermentabile de către bacteriile din biofilmul dentar. Apariția ei depinde de interacțiunea mai multor factori, în timp (Figura 1) [3, 4].

Figura 1. Factorii implicați în apariția cariei dentare
Sursa: Prelucrare proprie.
1.2. Măsurarea cariei: indicele DMFT
Indicele DMFT a fost propus de Klein, Palmer și Knutson [2] și este folosit în prezent în metodologia Organizației Mondiale a Sănătății [1]. Pentru fiecare copil se numără dinții permanenți cariați, extrași din cauza cariei și obturați (Tabelul 1). OMS folosește vârsta de 12 ani ca vârstă de referință pentru comparațiile internaționale, cu nivelurile de severitate din Tabelul 2.
Tabelul 1. Componentele indicelui DMFT
	Componenta
	Ce se înregistrează
	Observații

	D (decayed)
	Dinți permanenți cu leziune carioasă cavitară sau cu obturație și carie secundară
	Leziunile necavitare nu se înregistrează ca D în examinarea de bază OMS

	M (missing)
	Dinți permanenți extrași din cauza cariei
	Dinții extrași din alte motive (ortodontice, traumatisme) nu se numără

	F (filled)
	Dinți permanenți obturați definitiv, fără carie
	O obturație cu carie se trece la D

	DMFT
	Suma D + M + F, pentru fiecare copil
	Fiecare dinte se numără o singură dată


Notă. Pentru dinții temporari se folosește indicele dmft (litere mici), calculat separat.
Sursa: După [1, 2].
Tabelul 2. Nivelul de severitate a cariei după valoarea medie DMFT la 12 ani
	Nivelul
	DMFT mediu

	Foarte scăzut
	< 1,2

	Scăzut
	1,2–2,6

	Moderat
	2,7–4,4

	Ridicat
	4,5–6,5

	Foarte ridicat
	> 6,5


Sursa: Scala OMS pentru vârsta de 12 ani, după [3].	Comment by Greșeală frecventă: Scala OMS din Tabelul 2 este definită pentru vârsta de 12 ani. Nu încadra media DMFT a unui lot de 6–14 ani într-un nivel de severitate; compară doar grupa de vârstă potrivită și spune explicit acest lucru.
1.3. Prevenție
Prevenția are trei niveluri (Figura 2). În școală, cele mai eficiente măsuri sunt cele primare: periajul cu pastă de dinți cu fluor, reducerea gustărilor dulci și sigilarea fisurilor molarilor permanenți [4, 5].

Figura 2. Nivelurile de prevenție a cariei dentare
Sursa: Prelucrare proprie.
Capitolul 2. Material și metodă	Comment by Rolul secțiunii: Material și metodă descrie lotul, criteriile de examinare, chestionarul, etica și analiza statistică, astfel încât studiul să poată fi repetat.
Ghid: licenta-disertatie-romania.com/blog/ipoteze-obiective-lucrare-licenta/
2.1. Lotul studiat
Studiul este epidemiologic, transversal, desfășurat într-o școală gimnazială dintr-un municipiu (date simulate). Au fost examinați 150 de copii cu vârste între 6 și 14 ani, 67 de fete și 83 de băieți, repartizați pe grupe de vârstă ca în Tabelul 3.
Tabelul 3. Distribuția copiilor examinați pe grupe de vârstă
	Grupa de vârstă
	Frecvență
	Procent

	6–8 ani
	47
	31,3%

	9–11 ani
	52
	34,7%

	12–14 ani
	51
	34,0%

	Total
	150
	100%


Sursa: Prelucrare proprie pe baza datelor simulate.	Comment by Sfat: Calculează din timp mărimea lotului pentru prevalența așteptată și precizia dorită, și explică în lucrare cum ai ales clasele.
Ghid: licenta-disertatie-romania.com/resurse/calculator-esantion/
2.2. Examinarea și chestionarul
Examinarea clinică s-a făcut în cabinetul școlar, cu lumină artificială, oglindă și sondă cu vârf bont, după criteriile OMS pentru examinarea de bază [1], de un singur examinator calibrat. Copiii au completat, cu ajutorul părinților, un chestionar scurt despre frecvența periajului și gustările dulci (Anexa 1). Etapele sunt prezentate în Figura 3.

Figura 3. Etapele studiului
Sursa: Prelucrare proprie.
Prevalența a fost calculată ca procentul copiilor cu DMFT ≥ 1. S-au folosit testul χ² și analiza de varianță (ANOVA), cu pragul de semnificație p < 0,05.	Comment by Greșeală frecventă: Participanții sunt minori: ai nevoie de avizul comisiei de etică, de acordul conducerii școlii și de acordul informat scris al părinților, iar copilul trebuie să accepte examinarea. Fișele se codifică, fără nume, și nu publici fotografii în care copilul poate fi recunoscut.
Ghid: licenta-disertatie-romania.com/resurse/model-acord-informat/
Capitolul 3. Rezultate și discuții	Comment by Rolul secțiunii: Partea practică este contribuția ta: prevalența, indicele DMFT, relația cu igiena orală și programul de prevenție propus pe baza rezultatelor.
3.1. Prevalența cariei dentare
Caria dentară la dinții permanenți a fost prezentă la 101 din cei 150 de copii (67,3%). Prevalența crește odată cu vârsta (Tabelul 4, Figura 4): χ²(2) = 44,22, p < 0,001, V Cramer = 0,54.
Tabelul 4. Prevalența cariei dentare pe grupe de vârstă
	Grupa de vârstă / Prezența cariilor
	Fără carii (DMFT = 0)
	Cu carii (DMFT ≥ 1)
	Total

	6–8 ani
	32 (68,1%)
	15 (31,9%)
	47

	9–11 ani
	14 (26,9%)
	38 (73,1%)
	52

	12–14 ani
	3 (5,9%)
	48 (94,1%)
	51


Notă. χ²(2, N = 150) = 44,22, p < 0,001, V Cramer = 0,54
Sursa: Prelucrare proprie pe baza datelor simulate.

Figura 4. Prevalența cariei dentare pe grupe de vârstă (%)
Sursa: Prelucrare proprie.
3.2. Indicele DMFT și structura lui
Tabelul 5. Statistici descriptive pentru variabilele studiului
	Variabila
	N
	Media
	Abaterea standard
	Minim
	Maxim

	DMFT
	150
	1,76
	1,63
	0
	7

	Periaje pe săptămână
	150
	10,87
	3,12
	2
	14

	Gustări dulci pe zi
	150
	2,30
	1,21
	0
	5


Sursa: Prelucrare proprie pe baza datelor simulate.
Indicele DMFT mediu în lot a fost 1,76 (AS = 1,63). Componenta D este majoritară (Tabelul 6, Figura 5), ceea ce arată că majoritatea cariilor nu erau tratate în momentul examinării.
Tabelul 6. Structura indicelui DMFT în lotul studiat
	Componenta
	Număr de dinți
	Procent din total DMFT
	Media pe copil

	D – dinți cariați
	157
	59,5
	1,05

	M – dinți extrași din cauza cariei
	9
	3,4
	0,06

	F – dinți obturați
	98
	37,1
	0,65

	Total
	264
	100,0
	1,76


Notă. Indicele de tratament (F/DMFT) este 37,1%: mai puțin de două din cinci carii au fost tratate.
Sursa: Prelucrare proprie pe baza datelor simulate.

Figura 5. Structura indicelui DMFT în lotul studiat (%)
Sursa: Prelucrare proprie.
3.3. Frecvența periajului și indicele DMFT
Doar 33,3% dintre copii declară că se spală pe dinți de două ori pe zi (Figura 6).

Figura 6. Frecvența periajului declarată de copii
Sursa: Prelucrare proprie.
Indicele DMFT diferă în funcție de frecvența periajului (Tabelul 7, Figura 7): F(2, 147) = 15,71, p < 0,001, η² = 0,18. Media scade de la 3,28 la copiii care se spală pe dinți mai rar de o dată pe zi la 1,02 la cei care se spală de două ori pe zi. Rezultatul confirmă ipoteza de lucru.
Tabelul 7. Indicele DMFT în funcție de frecvența periajului
	Frecvența periajului
	n
	Media
	Abaterea standard

	Sub o dată pe zi
	18
	3,28
	1,53

	O dată pe zi
	82
	1,88
	1,53

	De două ori pe zi
	50
	1,02
	1,42


Notă. F(2, 147) = 15,71, p < 0,001, η² = 0,18
Sursa: Prelucrare proprie pe baza datelor simulate.

Figura 7. Indicele DMFT în funcție de frecvența periajului
Sursa: Prelucrare proprie.	Comment by Sfat: Studiul transversal arată o asociere. Scrie „periajul mai rar este asociat cu un DMFT mai mare”, nu „periajul rar produce carii”; și vârsta sau alimentația pot contribui la diferență.
3.4. Discuții
Creșterea prevalenței cu vârsta este așteptată, deoarece dinții permanenți sunt expuși mai mult timp. Proporția mare a cariilor netratate și frecvența redusă a periajului de două ori pe zi arată că prevenția și accesul la tratament sunt prioritare [5].
3.5. Programul de prevenție propus
Autorul propune un program în cinci activități (Tabelul 8), cu accent pe periajul supravegheat la clasele primare și pe sigilarea molarilor de 6 ani, pentru că prevalența crește puternic după vârsta de 9 ani.
Tabelul 8. Programul de prevenție propus pentru școală
	Activitatea
	Cine o face
	Frecvența

	Lecții despre igiena orală și alimentație, cu demonstrația periajului
	Medicul dentist școlar, studenți voluntari
	Semestrial

	Periaj supravegheat cu pastă de dinți cu fluor, la clasele primare
	Învățătorii, după instruire
	Zilnic, la școală

	Sigilarea molarilor de 6 ani la copiii cu risc crescut
	Medicul dentist
	La erupția molarilor

	Examinarea stomatologică și trimiterea la tratament
	Medicul dentist școlar
	Anual

	Informarea părinților despre gustările dulci și controlul periajului acasă
	Medicul dentist, dirigintele
	La ședințele cu părinții


Sursa: Propunerea autorului, pe baza rezultatelor studiului.
Concluzii	Comment by Rolul secțiunii: Concluziile răspund obiectivelor, fără date noi, și se încheie cu implicațiile pentru practica stomatologică și pentru prevenție.
Ghid: licenta-disertatie-romania.com/blog/concluzii-lucrare-licenta/
•	Caria dentară la dinții permanenți este frecventă în lotul studiat, iar prevalența crește cu vârsta.
•	Componenta D domină indicele DMFT: majoritatea cariilor nu sunt tratate.
•	Copiii care se spală pe dinți mai rar au un indice DMFT mai mare.
•	Programul de prevenție propus poate fi aplicat în școală cu resurse reduse.
Limite. Lotul provine dintr-o singură școală, datele despre igiena orală sunt autoraportate, iar examinarea nu a inclus radiografii.
Bibliografie	Comment by Rolul secțiunii: Referințele sunt numerotate în ordinea primei citări (stil Vancouver). Manualul OMS și articolul lui Klein, Palmer și Knutson sunt surse reale; celelalte sunt generice, inventate pentru acest exemplu. În lucrarea ta citezi doar surse reale, verificate.
1. World Health Organization. Oral health surveys: basic methods. 5th ed. Geneva: World Health Organization; 2013.
2. Klein H, Palmer CE, Knutson JW. Studies on dental caries. I. Dental status and dental needs of elementary school children. Public Health Rep. 1938;53(19):751–65.
3. Popa I, Dumitru A. Cariologie și odontoterapie. Iași: Editura Exemplu; 2021.
4. Vasilescu C. Stomatologie preventivă. București: Editura Exemplu; 2020.
5. Lungu M, Cojocaru D. Programe de prevenție a cariei în școli: o analiză a literaturii. Revista de Stomatologie Pediatrică. 2023;9(1):22–30.
Anexa 1. Fișa de examinare și chestionarul	Comment by Rolul secțiunii: În anexă pui fișa de examinare, chestionarul și modelul de acord al părinților. Fiecare anexă este menționată în text.
Ghid: licenta-disertatie-romania.com/resurse/model-chestionar-licenta/
Fișa de examinare: cod copil (de exemplu E001), grupa de vârstă, sex; pentru fiecare dinte permanent erupt: sănătos, cariat (D), extras din cauza cariei (M), obturat (F); totalul DMFT.
Chestionar (completat cu ajutorul părinților):
1.	De câte ori te speli pe dinți într-o zi obișnuită? (deloc / o dată / de două ori sau mai mult)
2.	Câte zile pe săptămână te speli pe dinți și seara?
3.	Câte gustări dulci (bomboane, biscuiți, sucuri) mănânci sau bei într-o zi?
4.	Când ai fost ultima dată la dentist?
Bonus: același paragraf, înainte și după corectare	Comment by Rolul secțiunii: Această pagină nu face parte din lucrare. Arată cum se schimbă un paragraf la o corectare atentă: aceeași idee, scrisă clar, cu sursă și în stil academic.
Ghid: licenta-disertatie-romania.com/blog/cat-costa-corectare-licenta/
Fragmentul de mai jos este scris intenționat cu greșelile pe care le întâlnim des în lucrările de Medicină Dentară. Dedesubt este aceeași idee după corectare.
VARIANTA INIȚIALĂ
Am consultat copiii din scoala si aproape toti aveau dintii stricati. Cei care nu se spala pe dinti au foarte multe carii, deci periajul previne caria 100%. Copilul Ionut P. din clasa a 6-a avea 7 carii (vezi poza).
VARIANTA CORECTATĂ
Caria dentară la dinții permanenți a fost prezentă la 67,3% dintre copiii examinați, iar indicele DMFT mediu a fost 1,76. Copiii care se spală pe dinți mai rar de o dată pe zi au avut un DMFT mediu de 3,28, față de 1,02 la cei care se spală de două ori pe zi (p < 0,001, Tabelul 7), rezultat în acord cu literatura [4].
CE AM CORECTAT
1.	„Aproape toți” și „foarte multe carii” au devenit prevalența și indicele DMFT măsurate.
2.	Am pus diacriticele (ș, ț cu virgulă), obligatorii în lucrare.
3.	„Previne caria 100%” a devenit o asociere, susținută de testul statistic și de trimiterea la tabel.
4.	Am eliminat numele și clasa copilului; fotografiile intraorale apar doar cu acordul părinților și fără elemente de identificare.
5.	Comparația cu literatura are acum trimitere Vancouver.
Vrei aceeași corectare pentru lucrarea ta? licenta-disertatie-romania.com/contact
Exemplu fictiv cu date simulate · Ai nevoie de ajutor cu lucrarea ta? licenta-disertatie-romania.com/contact
Exemplu fictiv cu date simulate · Ai nevoie de ajutor cu lucrarea ta? licenta-disertatie-romania.com/contact	

